stanford-oval/wikipedia huggingface dataset:
מהפכות 1830
מהפכות והתקוממויות אחרות > בשווייץ

בשווייץ, האוכלוסייה הכפרית הייתה ענייה וחסרת השכלה בעודה פוליטית וכלכלית בשליטת הערים הסמוכות. במהלך הרפובליקה ההלווטית שבשליטת צרפת בשנת 1798 התפשטו רעיונות החירות והשוויון. הרעיון של ימי הביניים של חוקים שונים עבור אזרחי העיר ואיכרי הכפר בוטל. עם זאת, בשנת 1803 קרסה הרפובליקה ההלווטית והוחלפה בחוק הגישור שהביא לפשרה בין המשטר הישן לרפובליקה. בשנים הבאות, אפילו החירויות המוגבלות על פי החוק התערערו ובעקבות תבוסתו של נפוליאון ב-1813 החוק בוטל. ב"רסטורציה", שהחלה ב-1814, הפחיתה החוקה החדשה את הייצוג של אזורים כפריים במועצות הקנטונליות.
בעקבות מהפכת יולי הצרפתית ב-1830, נערכו מספר אסיפות גדולות שקראו לחוקות קנטוניות חדשות. מכיוון שלכל קנטון הייתה חוקה משלו, האסיפות בכל קנטון התייחסו לפרטים שונים, אך לכולן היו שתי סוגיות עיקריות. ראשית, הם קראו להתאים בדרכי שלום את החוקות על-ידי התאמת אופן הקצאת המושבים בבתי המחוקקים המקומיים ובדיאט הפדרלי. במיוחד הם התנגדו למה שהם ראו כייצוג היתר של הבירה הקנטונלית בממשלה. שנית, הם חיפשו דרך לתקן את החוקה. למעט מאוד קנטונים הייתה אפילו דרך לתקן או לשנות את החוקות, ואף אחד מהם לא איפשר להוסיף יוזמות של אזרחים.
העצרת הראשונה נערכה ליד ויינפלדן בתורגאו באוקטובר ובנובמבר 1830, ואחריה בנובמבר נערכה מפגשים בוולנשוויל, ארגאו, סורסי, לוצרן ולבסוף האוסטרטאג ליד אוסטר בציריך. בדצמבר התקיימו שלוש אסיפות בקנטון סנט גאלן בווטוויל, אלטשטטן וסנט גאלנקאפל וכן בבלסטאל בזולותורן. העצרת הסופית נערכה במינסינגן בברן בינואר 1831.
הנאומים והמאמרים המדווחים על האסיפות זכו להפצה רחבה והפכו לפופולריים מאוד. הקהל בדרך כלל התנהל היטב והיה מסודר. לדוגמה, ב-Wohlenschwil דווח כי הם נפגשו "ביחס שקט באופן בלתי צפוי בהגינות ובסדר מושלם". אפילו בארגאו ובסנט גאלן, שם צעדו ההמון ברחובות אראו (הידוע כפריימטרשטורם) וסנט גאלן, צעדת המחאה הייתה שלווה. בעקבות האסיפות והצעדות, ממשלות קנטונליות נכנעו במהירות לדרישות האסיפות ותיקנו את חוקותיהן.
הערות שוליים

↑  "From the Morning Chronicle of February 26th". The Sydney Monitor. 17 באוגוסט 1831. p. 5. נבדק ב-18 ביוני 2018. {{cite news}}:  (עזרה)
↑  "Italian unification - Early revolutionary activity 1820 to 1830 -". אורכב מ-המקור ב-2013-12-02. נבדק ב-2014-03-18.
↑  The lands of partitioned Poland, 1795–1918. By Piotr Stefan Wandycz. Page 106.
↑  "Polish Uprising of 1830–31." The Great Soviet Encyclopedia, 3rd Edition (1970–1979). Gale Group, 2010.
↑  "Polish Revolution of 1830." By Amy Linch. 2009. The International Encyclopedia of Revolution and Protest. (אורכב 03.08.2017 בארכיון Wayback Machine) מסת"ב 978-1-4051-8464-9
↑  Tucker, S.C., editor, 201, A Global Chronology of Conflict, Volume Three:1775-1860, Santa Barbara:ABC-CLIO, LLC, מסת"ב 9781851096671, p. 1157
↑  "Auf nach Aarau, Freiämter!" (PDF). Bremgarter Bezirks-Anzeigers (בגרמנית). 2 בדצמבר 2005. אורכב מ-המקור (PDF) ב-23 ביולי 2011. נבדק ב-25 במאי 2010. {{cite news}}:  (עזרה)
תיאור הלחימה בפריז במהלך המהפכה הצרפתית של 1830
פרקים מימי ספטמבר של 1830 מאת גוסטב וואפרס (1834) הוא התיאור המהולל ביותר של המהפכה הבלגית
מורדים בלגים בבריקאדות במהלך קרבות הרחוב בבריסל בספטמבר 1830
צ'ירו מנוטי
כוחות רוסים מתנגשים עם מהפכנים פולנים בפארק לאז'ינקי בוורשה
האוסטרטאג נפגש ליד ציריך ב-22 בנובמבר 1830.
יחיעם פלד

| --- | --- |
אין תמונה חופשית
 לידה:  1946 עין השופט, ישראל
 פטירה:  5 בנובמבר 2013 (בגיל 67 בערך)
 מקום קבורה:  משמר העמק 
 מוקד פעילות:  ישראל 
 מקום לימודים:  בית הספר למוזיקה ע"ש בוכמן-מהטה
 עיסוק:  חלילן, מורה למוזיקה
 כלי נגינה:  חליל, פיקולו
 בת זוג:  הגר פלד
 
יחיעם פלד (1946 – 5 בנובמבר 2013) היה חלילן ומורה למוזיקה ישראלי, נגן חליל ופיקולו ראשי בתזמורת הסימפונית הישראלית ראשון לציון.
ביוגרפיה

נולד בקיבוץ עין השופט. למד נגינה באקדמיה למוזיקה בתל אביב אצל אורי טפליץ, שהיה החלילן הראשון של התזמורת הפילהרמונית הישראלית. שירת בלהקת הנח"ל, וניגן בתוכניות ה-20 וה-21 של הלהקה. ניגן את נגינת החליל בשיר "שלווה", וכן בשירים "בשמלה אדומה", "החיים היפים" ו"קרנבל בנח"ל".
הופיע בהרכבי נגנים במופעים שונים, כמו כן הופיע בתוכניות "קול ישראל", ובהם "שלכם לשעה קלה".
היה חלילן ראשי בתזמורת הקאמרית הקיבוצית. לאחר מכן הצטרף לתזמורת הסימפונית הישראלית ראשון לציון והיה נגן חליל ופיקולו ראשי.
בין הקלטותיו: היצירה "meditation" מאת דב כרמל, ו"השתקפויות", תקליטור שבו ניגן עם הנבלנית רות מעייני קטעים מתוך אופרות.
עסק בהוראת מוזיקה. נמנה עם המורים הראשונים בבית הספר רימון ולימד גם בקונסרבטוריונים של גבעתיים ושל רמת גן.
היה נשוי להגר ואם לשלוש בנות. התגורר ברמת גן.
נפטר בשנת 2013, בגיל 67, ונקבר בבית הקברות בקיבוץ משמר העמק.
הנצחתו

לאחר מותו מחולק פרס על שמו למוזיקאים מצטיינים, מטעם בית הספר למוזיקה על שם בוכמן-מהטה ואיגוד המוזיקאים.
בשנת 2015 הוציא "המכון למוזיקה ישראלית" דיסק עם יצירות מוזיקליות שונות, שאחת מהן – סונטה לחליל ולפסנתר מאת תאודור הולדהיים – הוקדשה ליחיעם פלד.
ניתאי ראך

| --- | --- |
אין תמונה חופשית
 לידה:  1996 (בן 29 בערך) באר שבע, ישראל
 מוקד פעילות:  תל אביב-יפו
 מקום לימודים:  הקונסרבטוריון העירוני באר שבע  בית הספר למוזיקה ע"ש בוכמן-מהטה
 עיסוק:  מנצח, פסנתרן, אקורדיוניסט
 שפה מועדפת:  עברית 
 כלי נגינה:  פסנתר, אקורדיון
 שיתופי פעולה בולטים:  התזמורת הקאמרית הישראלית
 https://nitairach.com/
 
ניתאי ראך (נולד ב-1996 בבאר שבע) הוא מנצח, פסנתרן ואקורדיוניסט ישראלי המשמש כעוזר מנצח בתזמורת הקאמרית הישראלית.
קריירה ולימודים

זכה במקום הראשון בתחרות הניצוח הבינלאומית "Wiener Schule International Conducting Competition" כמו גם בפרס בחירת התזמורת באותה התחרות- לאחר קונצרט הגמר באולם ברהמס במוזיקפראיין בווינה עם תזמורת היידן. התחרות כללה 3 שלבים בהשתתפות 30 מנצחים מכל העולם עם רפרטואר מאת היידן, מוצרט, בטהובן, שוברט ווברן. אל הגמר עלו 7 פיינליסטים מפולין, בריטניה, גרמניה, אוסטריה וברזיל. התחרות שהתקיימה בווינה בתחילת חודש יולי סיפקה הזדמנות למנצחים מכל שכבות הגיל להגיע לגמר ולנצח על תזמורת היידן בווינה באולם ברהמס במוזיקפריין, מה שעשוי להיות צעד חשוב לפיתוח הקריירה המקצועית שלהם. בחבר השופטים ישבו מוזיקאי מפתח, מנצחים, מנהלי תזמורות ואנשי הוראה הפועלים בווינה ובכל העולם.
בוגר תואר ראשון במגמה לניצוח תזמורת בבית הספר למוזיקה ע"ש בוכמן-מהטה באוניברסיטת תל אביב בכיתתו של אי-אן שו, שם זכה במספר מלגות הצטיינות במהלך לימודיו. בשנת 2022 קיבל את מלגת "קולטון" מטעם אוניברסיטת תל אביב למוזיקאים צעירים מבטיחים. זוכה תחרות "חממת מנצחים" של התזמורת הקאמרית הישראלית וזוכה תחרות "שרביט הזהב" של התזמורת הסימפונית חיפה בשיתוף עם בית הספר למוזיקה ע"ש בוכמן-מהטה. בשנת 2022 זכה במגלת קרן התרבות אמריקה-ישראל בניצוח.
בנעוריו למד בקונסרבטוריון העירוני באר שבע, עיר הולדתו, וזכה שם במלגת קרן סרני ללימודי פסנתר. בין התזמורות עליהן ניצח: תזמורת היידן בווינה, התזמורת הסימפונית של פזרג'יק שבבולגריה, התזמורת הסימפונית ירושלים, התזמורת הקאמרית הישראלית, תזמורת סימפונט רעננה, התזמורת הסימפונית חיפה, הסינפונייטה הישראלית באר שבע, התזמורת הסימפונית של בית הספר בוכמן-מהטה, אנסמבל סולני תל אביב ועוד.
ניצח בכיתות אמן עם להב שני, מאסטרו ג'ין וואנג (סין-וינה), סבסטיאן פרלובסקי (פולין), ניל סטולברג (UCLA), גויאנג ז'אנג (סין), יואב תלמי (ישראל) ועוד. כאקורדיוניסט השתתף ניתאי בפסטיבלי אבו גוש ונהלל ובפסטיבלים בגרמניה ובאיטליה, כמו גם בהצגות, קונצרטים ואירועי תרבות ברחבי הארץ. במסגרת שירותו הצבאי ניגן בתזמורת צה"ל, עמה הופיע בארץ, בארצות הברית וברוסיה כמנצח ופסנתרן.
אסף כחולי

| --- | --- |

 לידה:  10 באוגוסט 1975 (בן 49) יפו, ישראל 
 מוקד פעילות:  ברלין 
 עיסוק:  מדבב, זמר
 שפה מועדפת:  עברית, איטלקית, גרמנית 
 www.assafkacholi.com
 
אסף כחולי (באנגלית: Assaf Kacholi; נולד ב-10 באוגוסט 1975) הוא זמר טנור ישראלי, ובעברו מדבב.
כחולי נחשב לראשוני המדבבים הצעירים ולמזוהה בדיבוב של בובי בסדרה "היי בינבה", ושל הנסיך פז בסדרת האנימה "הקוסם מארץ עוץ".
ביוגרפיה

כחולי נולד וגדל בחולון. אביו הוא מהנדס אווירונאוטיקה.
כחולי דיבב את דמותו של בובי בסדרה "היי! בינבה", ובהמשך דיבב גם את דמותו של הנסיך פז בסדרת האנימה "הקוסם מארץ עוץ", ירמי ב"דנבר הדינוזאור האחרון", ואת דמויותיהם של סניף וסנורק בסדרה "המומינים".
כחולי בוגר תיכון אילון בחולון.
שירת בצה"ל בבה"ד 7 של חיל הקשר והתקשוב כצלם ועורך וידאו. לאחר סיום שירותו הצבאי, למד לתואר ראשון באקדמיה למוסיקה ולמחול בירושלים. כחולי בעל תואר ראשון בשירה ובאמנויות הבמה מבית הספר למוזיקה ע"ש בוכמן-מהטה באוניברסיטת תל אביב.
בגיל 27 כחולי עבר להתגורר בברלין, ומאז שנת 2007 הוא מופיע ומקליט עם ההרכב הווקאלי אדורו (במקור: ADORO)ברחבי אירופה (גרמניה, אוסטריה ואנגליה). הסגנון של ההרכב כולל עיבודים סימפוניים ליצירות לשירי פופ ידועים ויצירות קלאסיות מפורסמות.
אדורו הופיעו וביצעו שיתופי פעולה מסוגים שונים עם הרכבים ויוצרים שונים, בין היתר: Film Orchester Babelsberg לצידם של פלאסידו דומיגו, חוסה קאררס, ברברה סטרייסנד, אנה פרוהסקה וקתרין ג'נקינס ברויאל אלברט הול בלונדון. בנוסף, הקליטו עם הזמרת הלנה פישר את השיר "כל ליבי הוא שלך".
להרכב שערך כבר מאות הופעות ברחבי אירופה, ביניהן מופע בשער ברנדנבורג לציון 20 שנה לנפילת חומת ברלין עשרה אלבומים רבי-מכר שהוקלטו תחת חברות התקליטים יוניברסל מיוזיק גרופ, סוני מיוזיק ודויטשה גרמופון. האלבומים של ההרכב זכו לפרסים והישגים: אלבומי זהב, פלטינה ופלטינה כפולה.
על בימת הפילהרמונית בברלין שר את תפקידו של פטרוס בהפקה מבוימת של Brockes Passion מאת המלחין גאורג פרידריך הנדל בניצוחה של ברברה רוחה והתזמורת הברנדנבורגית שבפרנקפורט אודר.
יחד עם אנסמבל מצו הקליט כחולי את היצירה "הבלדה על מאוטהאוזן".
כחולי הופיע עם הזמרת היוונייה מריה פרנדורי. השניים סיירו ברחבי גרמניה במסגרת הופעות בקונצרט "Songs Of Humanity" וביצעו ביחד שירים של המלחין היווני מיקיס תאודוראקיס.
בשנת 2009 להקתו שרה את ההמנון הלאומי הגרמני במשחק כדורגל של נבחרת גרמניה, וכחולי מציין כי לפני המופע הוא לא שיתף את משפחתו בעניין.
אלבומים

Berlin Tel Aviv – אלבום הסולו הראשון שלו, יצא בספטמבר 2017
Amore – 2018
Symphony – 2020
Symphony In White – פורסם בגרמניה ובישראל – 2020
הערות שוליים

↑  אסף כחולי, באתר 505
↑  Adoro - Freiheit (Live Berlin Brandenburger Tor), נבדק ב-2021-04-21
↑  Adoro | Videos, www.universal-music.de (בגרמנית)
↑  Sony Music Entertainment, Sony Music Entertainment, Sony Music Entertainment (בגרמנית)
↑  שגיא בן נון‏, "שרתי את ההמנון הגרמני במשחק כדורגל ופחדתי לספר להורים שלי", באתר וואלה, 31 בדצמבר 2018
| --- | --- |
בקרת זהויות :  GND: 1206566094  VIAF: 5073158491038411920006   WorldCat (עם VIAF): 5073158491038411920006
רם דע-עוז

| --- | --- |
אין תמונה חופשית
 לידה:  17 באוקטובר 1929 ברלין, רפובליקת ויימאר 
 פטירה:  2 במאי 2021 (בגיל 91) חיפה, ישראל 
 מקום קבורה:  בית הקברות היהודי שדה יהושע (כפר סמיר) 
 מוקד פעילות:  ישראל 
 עיסוק:  מלחין, כוונן פסנתרים
 www.ramdaoz.co.il
 
רם דע-עוז (17 באוקטובר 1929 – 2 במאי 2021) היה מלחין וכוונן פסנתרים ישראלי.
ביוגרפיה

רם דע-עוז נולד בשם הרמן יוליוס דַאוּס (בגרמנית: Herman-Julius Daus) בברלין בירת גרמניה ב-1929. ב-1934, לאחר עליית הנאצים לשלטון, עלה לארץ ישראל. אז נקרא בשם אברהם דאוס, אבל מאוחר יותר, על-מנת שלא יטעו בינו לבין מלחין אחר בארץ בשם זה שינה שמו לרם דע-עוז. בילדותו גר במושב גני עם. מאוחר יותר למד בבית הספר החקלאי בגבעת השלושה. את לימודי הפסנתר החל רק בגיל 15, ובקונסרבטוריון למד נגינה באבוב. השתתף במלחמת העצמאות ושירת בחטיבת "יפתח". במהלך הקרבות לשחרור הדרך לנגב, במבצע "יואב", נפצע והתעוור בשתי עיניו. הוא נפגע מרסיס פגז בעת ששכב בקרב בשוחה וניתכו עליו ועל חבריו פגזים. הדבר אירע בקרב ליד בית חנון. לאחר תקופת שיקום והחלמה חידש את לימודי המוסיקה, תוך שהוא לומד לכתוב תווים בכתב ברייל. בשנת 1953 הכין אותו לבחינת הסיום באקדמיה למוזיקה בתל אביב פרופ' אנדריי האיוש, מוזיקאי עולה מהונגריה. הוא סיים לימודי "מוסמך בהוראת המוזיקה" בהצטיינות ועמד בהצלחה בבחינות ממשלתיות. עסק בהוראת מוסיקה ובהלחנה. החל משנת 1954 התמחה בכיוון פסנתרים, מקצוע שבו עסק לפרנסתו בחיפה, שם קבע את מקום מגוריו בשכונת נווה שאנן, יחד עם רעייתו שרי שהעבירה את יצירותיו מכתב הברייל אל תווים רגילים.
לקריאה נוספת

יהודה כהן, נעימי זמירות ישראל: מוסיקה ומוסיקאים בישראל, תל אביב: עם עובד (ספרי מוסיקה), תש"ן 1990.
אברהם פרל, 'אבני-דרך ביצירתו של רם דע-עוז: (מבוא וביבל')', תצליל 18 (תשל"ח), 74–77.
הערות שוליים

↑  אתר הספרייה הלאומית, ערך: אלדמע גיל, עמוד 20, ארכיון, סדרה B
↑  פרס המכון למוסיקה ישראלית – למלחינים ח. אלכסנדר ור. דע-עוז, דבר, 2 בדצמבר 1966; מנשה רבינא, שבוע המוזיקה הישראלית, דבר, טור 1, 6 בדצמבר 1966.
| --- | --- |
בקרת זהויות :  NLI: 987007260070905171  CiNii: DA12854739  ISNI: 0000 0000 8236 4326  LCCN: n79076835  NKC: xx0150279  NTA: 27400934X  VIAF: 55424513   WorldCat (עם VIAF): 55424513
יותם כהן

| --- | --- |

כהן בנובמבר 2019
 לידה:  קיבוץ אילון
 מוקד פעילות:  ישראל
 עיסוק:  זמר טנור
 סוג קול:  טנור 
 בת זוג:  זמרת הסופרן אירה ברטמן
 http://www.yotam-cohen.com
 
יותם כהן הוא זמר טנור ישראלי, סולן באופרה הישראלית.
ביוגרפיה

יותם כהן נולד בקיבוץ אילון שבגליל מערבי. בצעירותו היה שחקן כדורעף מצטיין ששיחק בליגת העל והיה קפטן נבחרת הנוער של ישראל באליפות אירופה בהולנד.
יותם כהן למד זמרה באקדמיה למוזיקה בתל אביב ובהמשך במילאנו, לונדון ובודפשט. כבר כסטודנט הוזמן להופיע כסולן עם האופרה הישראלית וגם בהפקות של תזמורות שונות.
ביוגרפיה > רפרטואר אופראי

ברפרטואר האופראי שלו למעלה מ-30 תפקידים ראשיים בשבע שפות שונות, מתקופת הרנסאנס ועד מוזיקה בת זמננו. הופיע על במות האופרה ברחבי העולם (מינכן, טוקיו, אמסטרדם, בודפשט, רומא, נאפולי, קייב ועוד) ובעשרות הפקות באופרה הישראלית. בין תפקידיו הבולטים.
מוצרט - דון אוטביו ב"דון ג'ובאני", בלמונטה ב"החטיפה מן הארמון", טמינו ב"חליל הקסם".
דוניצטי - ארנסטו ב"דון פסקואלה", אדגרדו ב"לוצ'יה די למרמור", נמורינו ב"שיקוי האהבה",
ורדי - הדוכס ב"ריגולטו", אלפרד ב"לה טרוויאטה", אדורנו ב"סימון בוקנגרה" (אנ'), פורסטו ב"אטילה", מקדאף ב"מקבת", יסמעאל ב"נבוקו".
פוצ'יני - רודולפו ב"לה בוהם", פינקרטון ב"מאדאם בטרפליי", קוודרוסי ב"טוסקה", דה גריו ב"מנון לסקו" (אנ').
ביזה - דון חוזה ב"כרמן"; ליאונקוואלו - קאניו ב"ליצנים"; מסקאני - טוּרידוּ ב"קוולריה רוסטיקנה"; צ'ייקובסקי - לנסקי ב"יבגני אונייגין"; ועוד.
ביוגרפיה > פעילות אחרת

לצד פעילותו האופראית. מופיע כהן בהרבה קונצרטים של מוזיקה ליטורגית וברסיטלים של השיר האומנותי הגרמני, האיטלקי, הרוסי, הצרפתי, הספרדי והעברי. הוא מתמחה גם בביצוע מוזיקת פולקלור נפוליטנית, דרום אמריקאית, רוסית וישראלית, תוך שימוש ייחודי באיכויות הקול האופראי הקלאסי. בין השאר מופיע בשני מופעי קרוסאובר מיוחדים שלו:
"אמנית החול והטנור" עם אמנית החול הבינלאומית אילנה יהב.
"טנור בלאס ווגאס" - ממיטב להיטי פרנק סינטרה בביצוע קולי ייחודי.
כהן מרבה גם להופיע עם רעייתו, זמרת הסופרן אירה ברטמן.
שישה תקליטורים בביצועיו של כהן יצאו לאור, ובהם, בין היתר, אריות אופראיות, שירים אמנותיים לקול ולפסנתר, מיסה קריולה ושירים דרום-אמריקאיים, ורומנס רוסי.
הערות שוליים

↑  Yotam Cohen - Tenor, Yotam Cohen
↑  Yotam Cohen - Tenor, Yotam Cohen CV (ארכיון)
↑  יותם כהן ואירה ברטמן, באתר הבמה
| --- | --- |
בקרת זהויות :  NLI: 987007597834305171  MusicBrainz: 43d651ed-6a12-4531-956f-b185a1f0132c 
כהן כנמורינו בשיקוי האהבה, יחד עם אירה ברטמן
בתפקיד קאניו ב"ליצנים"
בתור שבלייה דה גרייה ב"מנון לסקו"
אילן שול

| --- | --- |

 לידה:  4 במרץ 1956 (בן 68) רמת גן, ישראל 
 מוקד פעילות:  ישראל 
 מקום לימודים:  הקונסרבטוריון הישראלי למוסיקה תל אביב, אוניברסיטת דרום קליפורניה 
 עיסוק:  קלרניתן, מנצח, מוזיקולוג, פרופסור
 שפה מועדפת:  עברית 
 כלי נגינה:  קלרינט
 
אילן שול (נולד ב-4 במרץ 1956) הוא מוזיקאי, קלרניתן, מנצח, מוזיקולוג ופרופסור ששימש כנשיא האקדמיה למוסיקה ולמחול בירושלים.
ביוגרפיה

שול נולד וגדל ברמת גן. למד בבית הספר התיכון העירוני אהל שם. אמו הייתה מוזיקולוגית. ניגן בפסנתר ובגיל 16 עבר לנגן בקלרינט. למד אצל מל קלר וריצ'רד לסר וכמו כן ניגן בצעירותו בתזמורת הגדנ"ע ובתזמורת הפילהרמונית הישראלית הצעירה בניצוחם של עמי מעייני ושלום רונלי-ריקליס. שירת בתזמורת צה"ל תחת ניצוחו של יצחק גרציאני.
למד באקדמיה הישראלית למוזיקה בתל אביב כיום בית הספר למוזיקה והשלים תואר שני ודוקטורט באוניברסיטת דרום קליפורניה, לוס אנג'לס. ניגן בסינפונייטה הישראלית באר שבע ושימש בה כמנצח משנה. הוא היה קלרניתן ראשי ועוזר מנצח בתזמורת הסימפונית הישראלית ראשון לציון.
שול לימד קלרינט באקדמיה למוסיקה ומחול בירושלים וכן מונה בה לדקאן הפקולטה לאמנויות הביצוע.
משנת 1999 עד שנת 2010 היה המנהל המוזיקלי של התזמורת הקאמרית שליד האקדמיה למוסיקה ולמחול בירושלים.
דלקת קיבה ניוונית

| --- | --- |
דלקת קיבה אטרופית
דלקת קיבה אטרופית
 תחום:  גסטרואנטרולוגיה 
 קישורים ומאגרי מידע
 eMedicine:  176036 
 MeSH:  D005757
 
דלקת קיבה ניוונית (באנגלית: Atrophic gastritis) היא תהליך של דלקת כרונית ברירית הקיבה בבטן. דלקת זו, מובילה לאובדן של תאי בלוטות הקיבה ולהחלפתם בסופו של דבר ברקמות סיביות, וברקמות מעיים.
השלכות

דלקת זו יכולה להוביל לפגיעה בהפרשת הקיבה של חומרים חיוניים כמו חומצה הידרוכלורית, פפסין וחומרים חשובים אחרים, דבר אשר מוביל לבעיות עיכול. הנפוצים ביותר הם חוסר בוויטמין B12, אשר גורם לאנמיה מגלובלסטית, וחוסר ספיגת ברזל אשר מובילה לאנמיה של מחסור בברזל.דלקת זו יכולה להיווצר מזיהום מתמשך עם הליקובקטר פילורי, או שהיא יכולה להיות מחלה אוטואימונית. לאלו הסובלים מהמחלה כמחלה אוטואימונית, יש סיכוי גבוה לפתח קרצינומה בקיבה, מחלת השימוטו ואכילוהידריה(אנ').
סימנים ותסמינים

יש אנשים הסובלים מדלקת קיבה ניוונית ללא הצגת תסמינים כלשהם. עם זאת יש גם חולים בעלי תסמינים ברורים והן בעיקר נשים. סימנים הקשורים לדלקת קיבה ניוונית הם בעיקר אלה הקשורים למחסור בברזל: עייפות, תסמונת הרגליים חסרות המנוחה, ציפורניים שבירות, נשירת שיער, תפקוד חיסוני לקוי וריפוי פצעים לקוי. בנוסף ישנם עוד תסמינים כגון: התרוקנות קיבה מעוכבת (85% מהמקרים), נוירופתיה היקפית (25% מהמקרים),תסמיני רפלוקס קיבתי-ושטי (25% מהמקרים), חריגות אוטונומיות ואובדן זיכרון (פחות נפוצים, מופיעים ב-1%–2% מהמקרים). כמו כן יש דיווח על הפרעות פסיכיאטריות שונות כגון: מאניה, דיכאון , הפרעה טורדנית-כפייתית, פסיכוזה, ולקות קוגניטיבית. דלקת קיבה מסוג A פוגעת בעיקר בגוף או בתחתית הקיבה ושכיחה יותר באנמיה ממארת. דלקת מסוג B משפיעה בעיקר על האנטרום, היא יותר שכיחה בזיהום עם הליקובקטר פלורי.
דלקת קיבה ניוונית מופיעה בתדירות גבוהה (שכיחות, 28%) באוכלוסיות מבוגרים לבנים, כאשר סוג B שכיחה פי ארבעה בהשוואה לסוג A.
סימנים ותסמינים > תנאים קשורים

אנשים עם דלקת קיבה ניוונית נמצאים בסיכון מוגבר להתפתחות של אדנוקרצינומה בקיבה. אסטרטגיית המעקב האנדוסקופית האופטימלית אינה ידועה, אך יש להסיר את כל הגושים והפוליפים בחולים אלה.
גורמים

מחקרים עדכניים הראו כי דלקת קיבה ניוונית שנובעת ממחלה אוטואימונית, היא תוצאה של מערכת החיסון שתקפה את התאים הדופניים. דלקת קיבה ניוונית מטפלסטית סביבתית, נובעת מגורמים סביבתיים, כמו דיאטה וזיהום עם הליקובקטר פילורי. לרוב היא מוגבלת לגוף הקיבה. חולים עם דלקת זו, נמצאים בסיכון מוגבר לקרצינומה בקיבה.
פתולוגיה

דלקת קיבה ניוונית אוטואימונית, היא סוג של דלקת קיבה ניוונית המאופיינת בתגובה חיסונית המכוונת לכיוון תאים דופניים, וגורמים פנימיים. נוכחות נוגדנים נגד תאים דופניים והפקטורים הפנימיים, היא סימן אופייני. לאחר מכן תגובת מחלת החיסון העצמי מביאה להרס של התאים הדופניים, מה שמוביל לאכילוהידריה עמוקה (ולרמות גסטרין גבוהות). ייצור לקוי של גורמים פנימיים מוביל לחוסר ספיגה של ויטמין B ואנמיה ממארת. דלקת זו בדרך כלל מוגבלת לגוף הקיבה או לתחתיתה. אכילוהידריה משרה היפרפלזיה של תאי G (ייצור גסטרין), דבר המוביל להיפרגסטרינמיה, הגסטרין מפעיל אפקט הזנה על תאי ECL (אשר אחראים על הפרשת היסטמין). זה אחד המנגנונים המשוערים המסבירים את ההמרה הממאירה של תאי ECL לגידולים קרצינואידים.
אבחון וסיווג

איתור נוגדי תאיים דופניים, נוגדן גורמים פנימיים ונוגדנים של הליקובקטר פלורי, בשילוב עם גסטרין בנסיוב יעילים למטרות אבחון.
ניתן להבחין בין שני סוגים של דלקת קיבה ניוונית, סוג A ו-B, על בסיס פיזור המחלה בבטן ותוצאות של בדיקות סרולוגיות שקשורות למחלת חיסון עצמי.
בדלקת מסוג A, הבדיקה לנוגדן של תאים דופניים היא חיובית ורמות הגסטרין בנסיוב הן גבוהות, מה שמשקף קרום העייתי שלם שניתן להוכיח גם על ידי ביופסיה.
בדלקת מסוג B הבדיקה לתאים דופניים היא שלילית ורמות הגסטרין בנסיוב נמוכות, מה שמשקף נזק אנטריאלי.
במחקרים המוקדמים הוצע הרעיון, כי ניתן לסווג דלקת קיבה ניוונית בהתאם לרמת התקדמות כ"סוג סגור" או "סוג פתוח", אולם לא קיים סיווג אוניברסלי החל משנת 2017.
טיפול

תרופות מדכאות תגובות חיסוניות וכימותרפיה בשילוב תרופות אנטי פלסטיות, הן אפשרויות טיפול פוטנציאליות עבור דלקת קיבה ניוונית. במקרה של אבחון סרטן הקיבה, ייתכן שתדרש כריתת קיבה.
ראו גם

דלקת רפידת הקיבה
גסטרקטומיה
לקריאה נוספת

Xu Gao, Yan Zhang, & Hermann Brenner. (2017). Associations of Helicobacter pylori infection and chronic atrophic gastritis with accelerated epigenetic ageing in older adults. British Journal of Cancer, 117(8), 1211-1214
Young-Jae Hwang, Nayoung Kim, Chang Yong Yun, Min Gu Kwon, Sung Min Baek, Yeong Jae Kwon, . . . Dong Ho Lee. (2018). Predictive Factors for Improvement of Atrophic Gastritis and Intestinal Metaplasia: A Long-term Prospective Clinical Study. The Korean Journal of Helicobacter and Upper Gastrointestinal Research, 18(3), 186-197
Zhao, Xia, Wu, Menglian, Zhang, Dan, Sun, Yaoyao, Yang, Yang, Xie, Hui, . . . Zhang, Shuhong. (2018). The relationship of interpersonal sensitivity and depression among patients with chronic atrophic gastritis: The mediating role of coping styles. Journal of Clinical Nursing, 27(5-6), E984-E991
הערות שוליים

↑  "Concomitant alterations in intragastric pH and ascorbic acid concentration in patients with Helicobacter pylori gastritis and associated iron deficiency anaemia", Annibale B, Capurso G, Lahner E, Passi S, Ricci R, Maggio F, Delle Fave G (April 2003).)
↑  Stefanie Kulnigg-Dabsch(2016) . "Autoimmune gastritis". Wien Med Wochenschr. 166: 424–430. 2013-10-18.,/10.1007/s10354-016-0515-5
↑  j.autrev.2018.08.011Sara Massironi, Alessandra Zilli, Alessandra Elvevi, Pietro Invernizzi (2019). "The changing face of chronic autoimmune atrophic gastritis: an updated comprehensive perspective". Autoimmun Rev. 18: 215–222.
↑  Autoimmune gastritisדלקת קיבה אוטואימיונית
↑  "Helicobacter pylori evolution during progression from chronic atrophic gastritis to gastric cancer and its impact on gastric stem cells"Giannakis M, Chen SL, Karam SM, Engstrand L, Gordon JI (March 2008) .2008PNAS..105.4358GProc. Natl. Acad. Sci. U.S.A. 105 (11)
↑  "Autoimmune Metaplastic Atrophic Gastritis: Gastritis and Peptic Ulcer Disease: Merck Manual Professional".Nimish Vakil, MD, Clinical Adjunct Professor, University of Madison School of Medicine and Public Health.MSD Manual Professional Version. Merck & Co
↑  Minalyan A, Benhammou JN, Artashesyan A, Lewis MS, Pisegna JR (2017) ."Autoimmune atrophic gastritis: current perspectives"doi:10.2147/CEG.S109123.
↑  Kimura, K.; Takemoto, T. (2008). "An Endoscopic Recognition of the Atrophic
 Border and its Significance in Chronic Gastritis" doi:10.1055/s-0028-10980860013-726X
| --- | --- |
בקרת זהויות :  LNB: 000332121 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דלקת קיבה ניוונית (זום אין)
אלון הררי (זמר)

| --- | --- |
אין תמונה חופשית
 לידה:  14 בפברואר 1982 (בן 42) ראש העין, ישראל
 מוקד פעילות:  ישראל 
 מקום לימודים:  בית הספר למוזיקה ע"ש בוכמן-מהטה 
 עיסוק:  זמר קונטרה טנור ומורה לפיתוח קול, אופרה, פיוטים תימניים, שירים עבריים
 סוג קול:  קונטרה-טנור 
 
אלון הררי (נולד ב-14 בפברואר 1982) הוא זמר קונטרה-טנור ישראלי, שתחום עיסוקו העיקרי הוא האופרה. אלון הררי מלמד פיתוח קול  בקונסרבטוריון פתח תקווה.
ביוגרפיה ורפרטואר

הררי נולד בישראל להורים יוצאי תימן, חנן וציפי הררי, וגדל בראש העין. בגיל 8 התחיל לשיר ובגיל 17 החל לשיר אריות אופרה. הררי נשוי לזמרת אופרה.
הררי סיים בהצטיינות את לימודי התואר הראשון והתואר השני בבית הספר למוזיקה ע"ש בוכמן-מהטה שבאוניברסיטת תל אביב.

זכה במלגות קרן התרבות אמריקה-ישראל (בשנים 06–2005, 2007-08, 2009-10), במלגות בית הספר למוזיקה ע"ש בוכמן-מהטה (2002-07) ובמלגות הצטיינות לתואר השני על שם קולטון (2007-09).

זכה בפרס ראשון בתחרויות האקדמיה במחלקת הזמרה (2004), ובפרס "התגלית הצעירה" בתחרות על שם הילדה צאדק שנערכה בווינה, (2005).

הקליט בשטוטגרט עם חברת ההקלטות העולמית "בריליאנט קלאסיקס" את האופרה "אפולו והיקינטון" מאת מוצרט, בניצוחו של ניקול מאט (2006).

בשנת 2008 היה הררי אחד מחמשת העולים לגמר של תחרויות האביב.

בשנת 2010 הגיע לגמר בתחרות הזמרה היוקרתית "פרנצ'סקו וינאס" בברצלונה, וכן הגיע לגמר של התחרות הבינלאומית "מוזיקה סאקרה" ברומא והופיע בשידור ישיר בינלאומי בערוץ הוותיקן.

בשנת 2007 הופיע בהופעת הבכורה שלו בבית האופרה הלאומי של ליטא בתפקיד הראשי של אורפיאו, באופרה "אורפיאו ואאורידיצ'ה" מאת גלוק, ומיד לאחר הופעה זו הוזמן להופיע גם בעונת 08–2007 וכמו כן בעונת 2008-09.

בעונת 10–2009 הופיע עם דן אטינגר והתזמורת הסימפונית הישראלית ראשון לציון ב"כרמינה בוראנה" מאת אורף, ועם הקאמרטה הישראלית ירושלים בניצוחו של אבנר בירון ב"דידו ואניאס" מאת הנרי פרסל וב"סטאבט מאטר" מאת ויוואלדי ומאת פרגולזי.
בעונת 12–2011 נתן את הופעת הבכורה שלו בבית האופרה של מינסטר בתפקיד אאוסטזיו ב"רינלדו" מאת הנדל, וכמו בבית האופרה של דורטמונד בתפקיד תולומאו ב"יוליוס קיסר במצרים" מאת הנדל, לשבחי הביקורת.
 
באותה עונה (2011-12) הופיע בפסטיבל הנדל היוקרתי שנערך בהאלה באופרה "אוטונה" ובתפקיד תולומאו ב"יוליוס קיסר במצרים" מאת הנדל גם באופרה הלאומית הפינית שבהלסינקי.
הררי הופיע באופרה הישראלית בתפקיד אורפיאו ב"אורפיאו ואאורידיצ'ה" מאת גלוק ובהפקה הבימתית של כרמינה בוראנה מאת אורף במצדה. כמו כן הופיע עם תזמורת הבארוק ירושלים, אנסמבל בארוקדה ועוד. הוא הופיע כסולן עם התזמורת הפילהרמונית של ורשה ועם אנסמבל בארוק וורק המבורג.
הררי היה חבר באופרה סטודיו של האופרה הישראלית.
הרפרטואר של הררי כולל גם שירים תימניים מסורתיים ושירים עבריים.